În 1238, după ce mongolii au invadat Rusia Kieveană și fratele său mai mare Iuri al II-lea a fost ucis în luptă, Iaroslav a părăsit Kievul pentru a merge la Vladimir, unde a fost încoronat ca mare prinț (mare cneaz). Iaroslav a încercat să refacă orașele Vladimir-Suzdal după ravagii și incendii mongole. În 1242, Iaroslav a trimis o armată condusă de fiul său Andrei pentru a-i ajuta pe novgorodieni împotriva cavalerilor livonieni (Bătălia de la Lacul Peipsi). În 1243, el a fost chemat de Batu Han în capitala sa Keci-Sarai. După o lungă întâlnire, s-a întors la Vladimir cu onoruri. El a ales Vladimir ca reședință, finalizând astfel lungul proces de mutare a capitalei Rusiei de la Kiev la Vladimir, proces început de Andrei Bogoliubski cel Pios.